Ala (Hiiumaa)

Ala (aastani 1998 Alaküla) on Hiiumaa vallas Kärdlast 5 km kagus olev küla. Kuni 2017. aasta Eesti omavalitsuste haldusreformini kuulus küla Pühalepa valda. Külast põhjas asub Lõpe, läänes Tubala, lõunas Loja ja idas Sakla küla.

Tüübilt on Ala ahelküla (ridaküla). Küla hoonestuses on valdavad väikeelamud, millest kuus on uuemad. Säilinud on külatänav, mis lõpeb karjateega koplis. Maastik on hooldatud. Osaliselt kruusastel ja liivastel nõmmedel asuvad väljad vahelduvad puisniitude ja metsasaludega. Külaasumites ja maastikus on säilinud palju kultuuripärandit, muu hulgas kolm rehielamut ja vana külatänav.

Nimi 

Külanimi tuleb sõnast "ala", mis tähendab 'allpool olev'.Eesti kohanimeraamat, lk. 33

Elanike arv 

Külas elas 2011. aasta rahvaloenduse andmetel 26 inimest. Kõik olid eestlased.

 Elanike arv  Aasta58  193959  194544  195940  197029  200026  201124 201921 2021

Talud 

1939. aastal oli külas 10 talukohta. Taludel oli 17 hobust, 24 veist ja 17 siga. 1945. aastal oli külas 14 talukohta.

Ala talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Andruse  Teesma 2  Jürna  Põder 3  Kopli  Mägi 4  Malve  Huus 5  Mardi  Marro 6  Nigula  Mägi 7  Peedu  Alber 8  Priida  Haav 9  Põllu  Arro 10  Raba  Tüür

Ajalugu 
Ala küla kuulus ajalooliselt Partsi mõisa alla. Leo Tiigi järgi on küla elanikest esimestena märgitud Sepe Janus (1564), pooladrik Janus Säpe ja pooladrik Säpe Jurgen (Sakla küla all, 1565), pooladrik Alla Janus (1567, 1577), pops Alla Jürgen (1584), pooladrik Ala Micku (1599).

Küla oli olemas 1698 ja seal oli viis talu (Ala by) Eestimaa näljahäda komisjoni materjalid 1698-1700; Rahvusarhiiv RA,EAA.1.2.943. 1835 võeti Ala külas perekonnanimed Alla, Alber, Herma, Juhhe, Kottus, Käbba, Lukk, Marro, Nest, Post ja Timmermann. Pühalepa kihelkond: perekonnanimede raamat 1835; Rahvusarhiiv RA,EAA.1864.1.341

Aastail 1953–1986 asus Jürna talus kolhoosi Rahu eest kontor. 1949. aastal asutati samas Sakala väikekolhoos. Sakala kolhoosi astus 13 peret, neist 28 täiskasvanut.

1977 liideti Ala Paladega, 1997 eraldati taas. Ühe aasta kandis ta nime Alaküla, aga sellenimelisi külasid on Eestis veel 4. Järgmisel aastal sai küla tagasi Ala nime.

Taristu 
Küla asustatud kirdepoolne külg jääb 700 meetri kaugusele Heltermaa–Kärdla maanteest. Viimasega ühendab teda Palade bussipeatuse juurest algav Palade–Tubala tee.

Ettevõtlus 

Küla piiresse jääb piimafarm, kus 2013. aasta seisuga oli 136-pealine lüpsikari.Sulev Matto pakub parimat piima. Maaleht, 6. august 2013. Vaadatud 20.08.2013

Külas asub majutusasutus Palade Retrovisiit.

Haridus- ja kultuurielu 

Uuendatud Andruse rehielamus töötab Palade lasteaed. Külas asus varem Palade raamatukogu.

 Viited 

Kategooria:Hiiumaa valla külad